যে স্কুলে ছাত্র ছাত্রীদের পাঠদানের জন্য ব্ল্যাক বোর্ডের বদলে দরজার “ভাঙ্গা কপাট” ব্যবহার করা হচ্ছে। যেখানে একটু বৃষ্টি হলেই স্কুলের শিক্ষকগন মাথায় ছাতা নিয়ে পাঠদান করতে হয়। স্কুলে বসবার জন্য কোন জায়গা পাওয়া দুষ্কর ব্যাপার। যে বিদ্যালয়ে একটু বৃষ্টি হলেও দিনব্যাপী শ্রেণীকক্ষের বৃষ্টি বন্ধ হয় না, চেয়ার টেবিল ভিজে থাকায় ছাত্র ছাত্রীদের বই খাতা রাখা অথবা পরীক্ষা চলাকালীন সময়ে বেঞ্চের মধ্যে খাতা রাখা একেবারেই অসম্ভব হয়ে পড়ে। প্রায় প্রতিদিনই কংক্রিটের টুকরো খসে পড়ার আতংকের মধ্য দিয়েই বর্তমানে ছাত্র ছাত্রীদের পাঠদান ও বিদ্যালয়ের সার্বিক কর্মকাণ্ড ব্যাহত রয়েছে।